messages: Süvene antud uudisesse ja tee selle kohta lühikokkuvõte. Vasta alati eesti keeles ja ainult ühe või kahe lausega!
  
  Tekst:
  
  Riigikogu lükkas esimesel lugemisel tagasi EKRE esitatud muudatusettepaneku apteegireformi seaduse sisuliselt tühistamiseks. Eelnõu eesmärgist rääkis lähemalt selle esitaja Helle Monika Helme. Selle eelnõu peamine eesmärk on tagada, et ka peale esimest aprilli on ravimid kõigile Eesti inimestele kättesaadavad. Et ei toimuks apteekide massilist sulgemist ei maal ega linnas. Et ei hakkaks toimuma skeemitamine ja tankistide kaudu seaduse mõttest mööda hiilimine et ei toimuks konkurentsi vähenemist hulgiturul ja sellele paratamatult järgnevat hinnatõusu, ravimite valiku vähenemist ja teenuse kvaliteedi halvenemist. Ma usun, et kõik saadikud siin saalis soovivad näha ravimite head kättesaadavust kodule lähedal asuvast apteegist tahavad näha hindade vähenemist ning tasemel nõustamist apteekides. Ja siin ka opositsiooni arvamus sotsiaaldemokraatide esindaja Riina Sikkut. On selge, apteegiomanikud on öelnud, et ei, esimesest aprillist ei suleta neid 300 apteeki. Noh, meil ei ole mõtet seda väidet siin saalis edasi-tagasi loopida, kui seda ei juhtu. Samuti on ajakirjandus teinud väga tublit tööd. Võrrelnud erinevate allikate põhjal erinevaid hindu. Internetiapteegid, ketiapteegid, proviisori, apteegid, haiglad, haiglate saadud või makstud hind ravimite eest ja kõik on jõudnud ühele järeldusele. Meie patsiendid maksavad liiga palju ja me ei räägi siin väikestest summadest, me räägime rohkem kui 400 miljonilisest turust ja kümnetest miljonitest, mida patsiendid rohkem maksavad. Täna arutatav eelnõu 139 SE on ühesõnaga päris hea näide sellest, kuidas asjad Eestis ei peaks käima. Kuidas varasemas otsuses tehakse kannapööre? Ootamatult eelnõu esitajad eelnõuga kursis ei ole. Valdkonda juhtiv minister ei ole välja pakutud lahendusega nõus. Tagasilükkamise poolt oli 46 saadikut, 30 saadikut, Reformierakonnast, 10 sotsiaaldemokraatlikust erakonnast, viis saadikut Keskerakonnast ja niinimetatud aknaalune Raimond Kaljulaid. Tagasilükkamise vastu oli 42 saadikut, 17 EKRE-st, 13 Keskerakonnast ja 12 saadikut. Isamaast.
messages: user
messages: Riigikogu lükkas EKRE apteegireformi tühistamise eelnõu esimesel lugemisel tagasi. Tagasilükkamise poolt hääletas 46 ja vastu 42 saadikut.
messages: assistant